### 10.    Beslutning om opstilling af mindesten og forenkling af sagsgang

**Åbent**

Sagsnr.: 326-2012-65939       J.nr.: 04.01.00           Dokumentnr.:
326-2016-319033

**Sagstype**

Beslutning.

**Resume og sagens baggrund**

Lokalhistorisk Forening for Høng ansøger om tilladelse til at
opstille en mindesten for Birgitte Brandt i [adresse] i [adresse]. Kalundborg
Kommune ejer arealet og er ifølge deklaration ansvarlig for at værne om
Mindelunden samt blandt de påtaleberettigede. Sagen lægger op til en beslutning
om, at tilladelse gives, samt at proceduren for godkendelse af nye mindesten forenkles.

**Indstillinger**

Chefen for Vej, Ejendom og Affald indstiller:

1. at der gives
tilladelse til opstilling af en mindesten for Birgitte Brandt, og

2. at sagsgangen
for opstilling af mindesten i mindelunden i [adresse] forenkles, således at der
fremover kan foretages en administrativ godkendelse, såfremt de hørte parter,
lokalråd, Landdistriktsråd og sognepræst er enige om en anbefaling, og således,
at sagerne kun forelægges for udvalget for Teknik og Miljø, hvis der ikke opnås
enighed.

**Behandling**

Teknik- og Miljøudvalget.

**Sagsfremstilling**

*Opsætning af mindesten for Birgitte Brandt*

Lokalhistorisk Forening for Høng anmoder om tilladelse til
at opstille en Mindesten for Karoline Graves i [adresse] ved
Vester Løve 14ad, Løve By, [adresse], beliggende [adresse], 4270 Høng.
Teksten på stenen er 'Birgitte Brandt, 1858-1932, Formidler af almuekvindens
slidsomme liv'.

Ifølge deklaration på arealet skal ejer (nu Kalundborg
Kommune) værne om den fredede plads. Påtaleberettigede er sognepræst,
sognefoged og sognerådsformand for Gierslev Sogn. Juridisk afdeling vurderer,
at dette hverv i dag bestrides af sognepræst, borgmester, kommunaldirektør,
lokalråd og landdistriktsudvalg samt eventuelt Teknik- og Miljøudvalget.

Administrationen vurderer, at opsætningen af Mindestenen er
velbegrundet (Bilag 1 - ansøgning med begrundelse), og at placering og stenens
udtryk er egnet (Bilag 2 - kort med placering samt foto af stenen). Yngve Frederiksen,
gravering og opsætning har Lokalhistorisk Forening dækket ved hjælp af
donationer. Sidste mindesten i [adresse] blev rejst i 2013.

Mindestenen anbefales af Sognepræst for
Gierslev-Ørslev-Solbjerg pastorat, borgmester, kommunaldirektør, Lokalrådet for
Løve samt Landdistriktsudvalget.

*Forenkling af sagsgang*

Det vurderes, at antallet af parter, der skal involveres,
giver en omstændelig proces i forhold til, at rejsning af mindesten er indenfor
Mindelundens formål, og at nye mindesten ønskes rejst med jævne mellemrum.

Det foreslås derfor, at sagsgangen for opstilling af
mindesten i mindelunden i [adresse] forenkles, og at beslutningskompetencen
uddelegeres således, at der fremover kan foretages en administrativ
godkendelse, såfremt lokalrådet for Løve, Landdistriktsråd og sognepræsten er
enige om en anbefaling. I modsat fald forelægges sagen for udvalget for Teknik
og Miljø.

Kultur- og Fritidsområdet er blevet hørt og anbefaler denne
forenkling i sagsgangen.

**Økonomiske konsekvenser**

Ingen.

**Bilag**

|  |  |
| --- | --- |
| Ansøgning om opsætning af mindesten for Birgitte Brandt | 326-2016-316230 |
| Bilag med placering og stens udseende | 326-2016-316289 |